钦定古今图书集成/理学汇编/学行典/第237卷 > 赵延嗣
## 钦定古今图书集成/理学汇编/学行典/第237卷 > 赵延嗣

按《渑水燕谈录》：“赵邻几好学著述，太宗擢知制诰，逾
月卒。子东之，亦有文才，前以职事死塞下，家极贫，三
女皆幼，无田以养，无宅以居。仆有赵延嗣者，久事舍
人，义不忍去，竭力营衣食给之，虽劳苦不避。如是者
十馀年，三女皆长，延嗣未尝见面。至京师访舍人之
旧，谋嫁三女。见宋翰林白杨侍郎徽之，放声大哭，具”
道所以。二公惊谢曰：“吾被衣冠，且与舍人友，而不能
恤舍人之孤，不迨汝远矣。”即迎三女归京师，求良士
嫁之。三女皆有归，延嗣乃去。徂徕石守道为《之传》，以
厉天下云。